NORAKSTS

|  |  |
| --- | --- |
| 27.08.2015. | Nr.11/6 |

###### PAR ZIEDOJUMA PIEŅEMŠANU

(ziņo I.Škutāne)

 **Atklāti balsojot ar 15 balsīm PAR –** I.Jakovels, S.Stoļarovs, S.Šalājevs, J.Bacāns, V.Grigorjevs, V.Ļevčenoks, R.Vectirāne, M.Buškevics, A.Garančs, D.Olte, A.Rāviņš, A.Rublis, A.Tomašūns, J.Strods, R.Šlegelmilhs, **PRET-** nav,  **ATTURAS** – nav,

Sakarā ar veiksmīgu sadarbību mērķprogrammas „Mācies eksperimentējot” metodikas integrēšanu Jelgavas pilsētas pirmskolas izglītības iestādēs, sabiedrība ar ierobežotu atbildību “AKG THERMOTECHNIK LETTLAND”, reģ.Nr.40003646836, vēlas finansiāli atbalstīt „FasTracKidsInternational” inovatīvās pirmskolas izglītības programmas viena moduļa „Dabas zinības” pilotapmācību.

Saskaņā ar likuma „Par pašvaldībām” 14.panta pirmās daļas 2.punktu, 15.panta pirmās daļas 4.punktu, Jelgavas pilsētas domes nolikuma „Finanšu līdzekļu vai mantas dāvinājumu (ziedojumu) pieņemšana un izlietošana Jelgavas pilsētas pašvaldības iestādēs” (apstiprināts ar Jelgavas pilsētas domes 24.02.2011. lēmumu Nr.2/10) 9.punktu, un SIA „AKG THERMOTECHNIK LETTLAND” 29.07.2015. vēstuli Nr.IV-37/7-2015 „Par izglītības pilotprojekta atbalstīšanu”,

**JELGAVAS PILSĒTAS DOME NOLEMJ:**

1.Pieņemt no SIA „AKG THERMOTECHNIK LETTLAND”, reģ.Nr.40003646836, finanšu līdzekļu ziedojumu 14305,36 *euro* apmērā (turpmāk – Ziedojums) ,„FasTracKidsInternational” inovatīvās pirmskolas izglītības programmas viena moduļa „Dabas zinības” pilotapmācībai.

2.Piekrist, ka SIA „AKG THERMOTECHNIK LETTLAND”, reģ.Nr.40003646836, Ziedojumu ieskaita Jelgavas pilsētas pašvaldības pieaugušo izglītības iestādes „Zemgales reģiona kompetenču attīstības centrs” bankas kontā.

3.Pilnvarot Jelgavas pilsētas pašvaldības pieaugušo izglītības iestādes „Zemgales reģiona kompetenču attīstības centrs” direktori S.Vīksnu noslēgt ar SIA „AKG THERMOTECHNIK LETTLAND”, reģ.Nr.40003646836, Ziedojuma līgumu.

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgavā 2015.gada 27.augustā